REPUBLIKA HRVATSKA

OSJEČKO-BARANJSKA ŽUPANIJA

GRAD BELIŠĆE

GRADSKO VIJEĆE

Klasa: 021-05/18-07/02

Urbroj: 2185/02-1-18-6

Belišće, 29. ožujka 2018. god.

**ZAPISNIK**

sa 7. sjednice Gradskog vijeća grada Belišća održane dana 26. ožujka 2018. godine u Vijećnici Gradske uprave grada Belišća, Vijenac dr. Franje Tuđmana 1., s početkom u 17,00 sati.

NAZOČNI: Dario Fletko, mag.ing.comp., Dejan Šovagović, dipl.ing. Milan Zamaklar, Bojan Vuksanić, Dragomir Šimić, Ivanka Pek, Mario Balog, Nikola Svrtan, Milan Strahinec, Lara Vidaković, Katica Pepelko, Antonela Bungić Crnogaj, dipl.iur., Matko Jelkić, dipl.oec., Dragan Anočić, dipl.inž. šumarstva, Josipa Blažević, Marija Ilić.

OPRAVDANO NENAZOČNI: Lea Kozina,

NEOPRAVDANO NENAZOČNI: -

OSTALI NAZOČNI: Dinko Burić, dr.med.-gradonačelnik, Ljerka Vučković, Domagoj Varžić, dipl.oec.- zamjenici gradonačelnika, mr.sc. Marina Novoselnik, dipl.oec. (Kombel d.o.o. Belišće), Andrej Bičak., dipl.iur. (Hidrobel d.o.o.), Tea Kozina, mag.prim.obraz. (CK Sigmund Romberg), Monika Jurkin, mag.prim.obraz., Zdenko Glasovac, prof., Sanda Vučković, dipl.iur., Tatjana Kaptalan (Dječji vrtić Maslačak Belišće), Zdravko Mandić (PP Belišće), Igor Paloh (Savjet mladih Grada Belišća), Božica Lalić, dipl.oec., Slavko Milekić, dipl.iur., Ljiljana Žigić, dipl.oec., Kata Budimir Varžić, dipl.ing.građ, Antonija Andrašek Barić, prof.

SREDSTVA JAVNOG PRIOPĆAVANJA: Mato Jerkić, Dajana Petovari (Bel-Press), Lidija Aničić („Glas Slavonije“), STV, Osječka televizija, Monika Đogaš i Mario Novak (Gradski radio Belišće), Jadranko Vidranski (HRV), Tin Lacković, Zaim Saljiji.

Sjednicu Gradskog vijeća grada Belišća otvorio je predsjednik istog D. Fletko koji je pozdravio sve nazočne rekavši da su vijećnici dobili poziv za sjednicu s predloženim dnevnim redom upitavši ima li eventualnih prijedloga izmjena ili dopuna istog. S obzirom da nije bilo prijedloga izmjena ili dopuna dnevnog reda u odnosu na dnevni red naveden u pozivu, predsjednik je dao na glasovanje dolje navedeni dnevni red iz poziva.:

1. Usvajanje Zapisnika sa 6. sjednice Gradskog vijeća grada Belišća
2. Aktualni sat
3. Razmatranje Izvješća o radu Savjeta mladih Grada Belišća za 2017. godinu
4. Razmatranje Financijskog izvješća Dječjeg vrtića Maslačak, Belišće za razdoblje od 1.1. 2017. -31.12.2017. godine
5. Razmatranje Izvješća o stanju sigurnosti na području grada Belišća i prigradskih naselja za I-XII mjesec 2017. godine
6. Razmatranje prijedloga i usvajanje Odluke o izradi V. izmjena i dopuna Urbanističkog plana uređenja grada (UPUG) Belišća
7. Razmatranje prijedloga i usvajanje Odluke o izradi VII. izmjena i dopuna Prostornog plana uređenja grada (PPUG) Belišća
8. Razmatranje prijedloga i usvajanje Odluke o davanju suglasnosti na Odluku o izmjeni i dopuni Pravilnika o plaćama i drugim primanjima zaposlenika u Centru za kulturu Sigmund Romberg
9. Razmatranje Izvješća o provedbi Plana gospodarenja otpadom Grada Belišća u 2017. godini
10. Razmatranje Izvješća o radu davatelja javne usluge sukladno čl. 32. st.5. Zakona o održivom gospodarenju otpadom
11. Razmatranje Izvješća iz nadležnosti Upravnog odjela za prostorno planiranje i gospodarstvo:
12. Izvješće o izvršenju Programa korištenja sredstava ostvarenih od prodaje, zakupa i koncesije

državnog poljoprivrednog zemljišta te od naknade za promjenu namjene poljoprivrednog zemljišta u 2017. godini

1. Izvješće o izvršenju Programa gradnje objekata i uređaja komunalne infrastrukture za 2017.

godinu

1. Razmatranje Izvješća iz nadležnosti Upravnog odjela za komunalno - stambene djelatnosti i uređenje naselja:
2. Zaključak o usvajanju Izvješća o izvršenju Programa održavanja komunalne infrastrukture u

Gradu Belišću za 2017. god.

1. Zaključak o usvajanju Izvješća o izvršenju Programa održavanja nerazvrstanih cesta grada

Belišća (prigradska naselja) za 2017. godinu

1. Zaključak o usvajanju Izvješća o izvršenju Programa tekućeg i investicijskog održavanja

objekata i uređaja komunalne infrastrukture u 2017. godini s projekcijama za 2018. i 2019.

godinu

1. Zaključak o usvajanju Izvješća o izvršenju Programa upravljanja stanovima i stambenim

objektima u vlasništvu Grada Belišća za 2017. godinu

1. Razmatranje Izvješća iz nadležnosti Upravnog odjela za društvene djelatnosti:

a) Zaključak o usvajanju Izvješća o izvršenju Programa javnih potreba u području predškolskog odgoja, školstva i obrazovanja grada Belišća za 2017. godinu s projekcijama za 2018. i 2019. godinu

b) Zaključak o usvajanju Izvješća o izvršenju Programa javnih potreba u kulturi grada Belišća za 2017. godinu s projekcijama za 2018. i 2019. godinu

c) Zaključak o usvajanju Izvješća o izvršenju Programa javnih potreba u tehničkoj kulturi i informatici grada Belišća za 2017. godinu s projekcijama za 2018. i 2019. godinu

d) Zaključak o usvajanju Izvješća o izvršenju Programa javnih potreba u sportu grada Belišća za

2017. godinu s projekcijama za 2018. i 2019. godinu

e) Zaključak o usvajanju Izvješća o izvršenju Programa javnih potreba socijalne skrbi i zdravstva

u gradu Belišću za 2017. godinu s projekcijama za 2018. i 2019. godinu

1. Razmatranje prijedloga Izvršenja Proračuna grada Belišća za razdoblje od 1. siječnja do 31. prosinca 2017. godine
2. Razmatranje Izvješća o radu Gradonačelnika i Gradske uprave grada Belišća za razdoblje od 1. srpnja do 31. prosinca 2017. godine
3. Razmatranje prijedloga i usvajanje Odluke o određivanju statusa javnog dobra u općoj uporabi na katastarskoj čestici 489/2 k.o. Belišće u vlasništvu Grada Belišća
4. Razmatranje prijedloga i usvajanje 2. izmjena i dopunaPrograma gradnje objekata i uređaja komunalne infrastrukture za 2018. godinu s projekcijama za 2019. i 2020. godinu
5. Razmatranje prijedloga i usvajanje Odluke o II. izmjenama i dopunama Programa tekućeg i investicijskog održavanja objekata i uređaja komunalne infrastrukture u 2018. godini s projekcijama za 2019. i 2020. godinu
6. Razmatranje prijedloga i usvajanje:

a) Odluke o stavljanju izvan snage Odluke o zaduživanju Grada Belišća u 2018. godini kod

Privredne banke d.d. Zagreb za financiranje EU projekta “Rekonstrukcija nerazvrstane ceste -

cesta br.1 u Bistrincima”

b) Odluke o stavljanju izvan snage Odluke o zaduživanju Grada Belišća u 2018. godini kod

Privredne banke d.d. Zagreb za financiranje realizacije vlastitih projekata komunalne

infrastrukture.

1. Razmatranje prijedloga i usvajanje:

a) Odluke o zaduživanju Grada Belišća u 2018. godini kod Privredne banke d.d. Zagreb za

projekt “Rekonstrukcija nerazvrstane ceste - cesta br.1 u Bistrincima”(Projekt iz Mjere 07,

Podmjera 7.2., Operacije 7.2.2.”Ulaganja u građenje nerazvrstanih cesta”)

b) Odluke o zaduživanju Grada Belišća u 2018. godini kod Privredne banke d.d. Zagreb za

financiranje realizacije vlastitih projekata komunalne infrastrukture

c) Odluke o zaduživanju Grada Belišća u 2018. godini kod Privredne banke d.d. Zagreb za

projekt “Izgradnja gradskog stadiona u Belišću

1. Razmatranje prijedloga i usvajanje:
2. Drugih izmjena i dopuna Proračuna grada Belišća za 2018. godinu s projekcijama za 2019. i

2020. godinu

b) Odluke o Drugim izmjenama i dopunama Odluke o izvršavanju Proračuna grada Belišća za 2018. godinu

1. Razmatranje prijedloga i usvajanje Odluke o uvjetima prodaje robe i usluga putem pokretne prodaje na području Grada Belišća

23. Razmatranje prijedloga i usvajanje Odluke o davanju suglasnosti tvrtki Hidrobel d.o.o. za vodne usluge za korištenje financijskih sredstava prihoda od naknade za razvoj na području aglomeracije grada Belišća

Glasovanjem je Gradsko vijeće gore navedeni dnevni red jednoglasno (sa 16 glasova “ZA”) usvojilo kao konačni i utvrđeni dnevni red današnje sjednice. Nakon glasovanja o dnevnom redu, predsjednik Vijeća je konstatirao da je današnjoj sjednici nazočno 16 od ukupno 17 vijećnika te da se mogu donositi pravovaljane odluke.

RAD PO UTVRĐENOM DNEVNOM REDU:

Točka 1.

Usvajanje Zapisnika sa 6. sjednice Gradskog vijeća grada Belišća

Pod ovom točkom dnevnog reda za riječ se javio vijećnik D. Anočić rekavši da je vjerojatno nastala greška na strani 4. Zapisnika pod točkom 2.- Aktualni sat, jer po njegovom upitu pod 1.b) nije riječ o izrazu “ceste” nego se tu radi o projektu ulične rasvjete. Moli da se ova činjenica primi na znanje ili ispravi, na što mu je rečeno i da će se to učiniti sukladno fonografskom zapisu. Nakon toga je Gradsko vijeće glasovanjem jednoglasno (sa 16 glasova “ZA) usvojilo u predloženom tekstu Zapisnik sa 6. sjednice Gradskog vijeća grada Belišća održane dana 26. veljače 2018. godine.

Točka 2.

Aktualni sat

Pod ovom točkom dnevnog reda dolje navedeni vijećnici postavili su sljedeće upite:

1. vijećnik D. Anočić (upiti gradonačelniku D. Buriću):

a) vezano za ustroj Gradske uprave rekao je da se pitanje odnosi na nedavno raspisane javne natječaje (na njih 7). Obavljeno je testiranje, a s obzirom da to nije mali broj natječaja zanima ga da li će te osobe biti optimalno zaposlene, koji će to biti njihov djelokrug poslova, da li su oni svi predviđeni sistematizacijom radnih mjesta, da li će biti u “pogonu” najmanje 250 dana godišnje, te da li su osigurana sredstva iz EU fondova ili je riječ o proračunskim sredstvima.

b) vezano za novonastale okolnosti uslijed početka obnove Dječjeg vrtića Maslačak Belišće, ne kaže da se nije tražilo rješenja ali rješenja nisu zadovoljavajuće odrađena što se vidi po nezadovoljstvu roditelja. Jedan dio jasličkog programa premješten je u prostorije “Zvona” (koliko je to odgovarajući prostor ne zna), jedan dio je premješten u prostorije OŠ, a jedan dio je ostao nerješen. Osobno mu je žao što je jedan dio ostao nerješen, a vjeruje da se moralo malo više potruditi oko rješavanja ove problematike. Postavlja upit da li će se nastaviti rješavati ova problematika u novonastalim okolnostima jer svoj djeci treba omogućiti nastavak korištenja vrtićkog programa.

2. vijećnica Antonela Bungić Crnogaj (upiti gradonačelniku D. Buriću):

a) vezano za sferu turizma u gradu Belišću, rekla je da se u Osječko - baranjskoj županiji puno ulaže u kontinentalni turizam. Zanima ju što se sve čini na privlačenju turista u naš Grad, koliko je prošle godine turista došlo u naš Grad (ako može dobiti taj podatak), te kolika je zarada Grada od tog posjeta turista,

b) vezano za obnovu Dječjeg vrtića, gdje je rok izvođenja radova na obnovi do 31.08. tekuće godine, zanima ju ima li neka druga opcija ako se taj rok probije.

3. vijećnik M. Jelkić- postavio je upit direktoru Hidrobela A. Bičku upitavši ga kada će biti saniran parkirališni prostor ispred crkve u Belišću koji je izvodila tvrtka Hidrobel,

Na gore postavljene upite očitovao se gradonačelnik D. Burić rekavši pri tome:

1. a) u Gradu je trenutno zaposleno 18 osoba plus 3 dužnosnika, a prije smo imali 24 do 25 zaposlenih, a zbog tragičnih i objektivnih okolnosti sada smo na ovom broju s napomenom da je jedna osoba na trudničkom bolovanju. Dosta dugo se odgađalo nužno kadrovsko popunjenje u Gradskoj upravi i malo ćete naći sredina u bližoj i daljoj okolici koje rade sa ovakvim malim brojem djelatnika. Od 7 raspisanih natječaja, jedan se odnosi na popunjavanje radnog mjesta zbog smrtnog slučaja, jedna djelatnica je dala otkaz, jedna osoba iz financija je napustila isti odjel (nije položila državni stručni ispit) ali to mjesto nismo popunjavali, zbog zakonskih odredbi moramo zaposliti komunalnog redara, poljoprivrednog redara, jedna osoba je na trudničkom bolovanju, u Uredu gradonačelnika ako administrativna tajnica ode na godišnji odmor ili bolovanje, nemamo osobu koja će to popuniti pa smo i zato raspisali natječaj. To se prije popunjavalo osobama na stručnom osposobljavanju, a sada u Gradu možemo zaposliti po zakonskim propisima samo jednu osobu na stručnom osposobljavanju, a prije smo mogli deset. Po sistematizaciji radnih mjesta imamo tridesetak radnih mjesta ali ih nismo popunjavali. Ovih sedam radnih mjesta je nužno potrebno popuniti da bi normalno funkcionirali. Zahvaljuje ovim 18 djelatnika na njihovom radu što su do sada omogućavali normalan rad Gradske uprave. Osobno ga iznenađuje dio pitanja vijećnika Anočića da li će te osobe biti u pogonu najmanje 250 dana u godini i zaraditi svoju plaću. Uvjeren je da će te osobe raditi i više nego što zakon propisuje. Što se tiče financiranja, ova radna mjesta biti će isfinancirana iz EU projekata ali i iz proračunskih sredstava, jer to Gradski proračun može podnijeti. Natječaji za radna mjesta su se objavili u Narodnim novinama da bi bili dostupni i vidljivi svim građanima RH. Očekivao je stotinjak prijava na raspisane natječaje (inače svaka objava natječaja stoji 2.200,00 kuna s PDV-om) ali je ukupno stiglo 15 prijava, i to za tri radna mjesta po jedna prijava, za dva radna mjesta po dvije prijave, za jedno radno mjesto četiri prijave, a za jedno mjesto je pristiglo pet prijava (jedna osoba se prijavila na natječaj za dva radna mjesta). Pisanom testiranju pristupilo je samo deset osoba, a istom nije pristupilo pet osoba. Nastojati će se što prije popuniti sva radna mjesta raspisana natječajem kako bi Gradska uprava mogla normalno funkcionirati.

b) što se tiče novonastalih okolnosti uslijed obnove Dječjeg vrtića Maslačak, prije svega je najbitnija sigurnost djece. Zahvaljuje županu Anušiću što je imao razumijevanja za rješavanje ove situacije. Dok se bude rješavala obnova istočnog krila vrtića, u zapadnom djelu istog bi se odvijale normalne aktivnosti, predvidivo do kraja mjeseca travnja. Donesen je zajednički zaključak da se ove godine skrati pedagoška godina za dva mjeseca (u pitanju su mjeseci svibanj i lipanj) jer su ovo izvanredne okolnosti koje se odvijaju jedanput u tridesetak godina. Može shvatiti nezadovoljstvo roditelja ali treba uzeti u obzir da je ovdje riječ o jednom od najjeftinijih vrtića u RH, npr. kod jasličke skupine učešće roditelja iznosi 33%, a Grada 67%, kod vrtičke skupine učešće roditelja iznosi 28%, a Grada 72%, dok u programu predškole učešće roditelja iznosi 26%, a Grada 74%. Smatra da se na osnovu prethodno izloženoga roditelji mogu malo strpiti, a potom je odmah odgovorio na upit vijećnice A. B. Crnogaj pod 2b) rekavši da je po ugovoru izvođač dužan izvršiti obnovu Vrtića do 31.8. tekuće godine, ali nitko ne može reći 100% da će to tako i biti, u svakom slučaju po planu pedagoška godina treba početi u 9. mjesecu. Uz sve gore navedeno u Vrtiću će se krenuti i sa kompletnom rekonstrukcijom svih sanitarnih čvorova koji nisu bili predmet ovog projekta jer to nisu niti smjeli biti.

2. a) što se tiče upita vezanog za turizam, može reći da tekuće financiranje (ulaganje) na području Grada sada iznosi već preko 1.000.000,00 kuna, za razliku od npr. 2013. godine kada je ulaganje u isti bilo oko 200.000,00-300.000,00 kuna, ali ukoliko se bude tražilo može se dati i pisani odgovor na to. Nemamo smještajnih kapaciteta u Gradu nego moramo stvarati pretpostavke da tko jednom dođe u Belišće da to poželi i drugi put. Nema podatak o broju turista koji su prošli kroz naš Grad ali ukoliko se bude tražilo može se naknadno dati i taj podatak u pisanom obliku.

3. što se tiče saniranja parkirališnog prostora ispred Crkve u Belišću trenutno je raspisan javni natječaj čiji rok ističe 4. travnja. Potom slijedi odabir izvođača, rokovi žalbe, te je realno očekivati početak radova polovinom mjeseca svibnja, a nada se završetku radova do kraja mjeseca listopada tekuće godine.

S obirom da je iscrpljena ova točka, predsjednik Vijeća ju je zaključio.

Točka 3.

Razmatranje Izvješća o radu Savjeta mladih Grada Belišća za 2017. godinu

Izvjestitelj ove točke dnevnog reda bio je predsjednik Savjeta mladih Grada Belišća Igor Paloh koji je istu ukratko obrazložio. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem jednoglasno (sa 16 glasova “ZA) usvojilo u predloženom tekstu Izvješće o radu Savjeta mladih Grada Belišća za 2017. godinu čiji tekst prileži ovom Zapisniku i čini njegov sastavni dio.

Točka 4.

Razmatranje Financijskog izvješća Dječjeg vrtića Maslačak, Belišće za razdoblje od 1.1. 2017. -31.12.2017. godine

Izvjestitelj ove točke dnevnog reda bio je ravnatelj Dječjeg vrtića Maslačak Belišće Zdenko Glasovac koji je istu ukratko obrazložio. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem jednoglasno (sa 16 glasova “ZA) usvojilo u predloženom tekstu Financijsko izvješće Dječjeg vrtića Maslačak, Belišće za razdoblje od 1.1. 2017. -31.12.2017. godine čiji tekst prileži ovom Zapisniku i čini njegov sastavni dio.

Točka 5.

Razmatranje Izvješća o stanju sigurnosti na području grada Belišća i prigradskih naselja za I-XII mjesec 2017. godine

Izvjestitelj ove točke dnevnog reda bio je načelnik PP Belišće Zdravko Mandić koji je istu ukratko obrazložio. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem jednoglasno (sa 16 glasova “ZA) usvojilo u predloženom tekstu Izvješće o stanju sigurnosti na području grada Belišća i prigradskih naselja za I-XII mjesec 2017. godine čiji tekst prileži ovom Zapisniku i čini njegov sastavni dio.

Točka 6.

Razmatranje prijedloga i usvajanje Odluke o izradi V. izmjena i dopuna Urbanističkog plana uređenja grada (UPUG) Belišća

Izvjestiteljica ove točke dnevnog reda bila je pročelnica Lj.Žigić koja je istu ukratko obrazložila prema priloženom prijedlogu gore navedene Odluke. Nakon podnijetog obrazloženja otvorena je rasprava u kojoj se za riječ javio vijećnik D. Anočić rekavši da podnosi digresiju u smislu pojašnjenja materijala ove točke na način da ubuduće prijedlozi materijala za točke dnevnog reda budu malo više pojašnjeni, što kod ove točke nije slučaj (to se odnosi i na točku 7. dnevnog reda). Nakon održane rasprave Gradsko vijeće je glasovanjem jednoglasno (sa 16 glasova “ZA) usvojilo u predloženom tekstu Odluku o izradi V. izmjena i dopuna Urbanističkog plana uređenja grada (UPUG) Belišća čiji tekst prileži ovom Zapisniku i čini njegov sastavni dio.

Točka 7.

Razmatranje prijedloga i usvajanje Odluke o izradi VII. izmjena i dopuna Prostornog plana uređenja grada (PPUG) Belišća

Izvjestiteljica ove točke dnevnog reda bila je pročelnica Lj. Žigić koja je istu ukratko obrazložila. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem jednoglasno (sa 16 glasova “ZA) usvojilo u predloženom tekstu Odluku o izradi VII. izmjena i dopuna Prostornog plana uređenja grada (PPUG) Belišća čiji tekst prileži ovom Zapisniku i čini njegov sastavni dio.

Točka 8.

Razmatranje prijedloga i usvajanje Odluke o davanju suglasnosti na Odluku o izmjeni i dopuni Pravilnika o plaćama i drugim primanjima zaposlenika u Centru za kulturu Sigmund Romberg

Izvjestiteljica ove točke bila je ravnateljica Centra za kulturu Sigmund Romberg T. Kozina koja je istu ukratko obrazložila. Nakon podnijetog obrazloženja otvorena je rasprava u kojoj se za riječ javio vijećnik D. Anočić rekavši da ne zna tko je pripremio materijal ove točke ali moli da se ubuduće detaljnije pripremi obrazloženje materijala. Nakon održane rasprave Gradsko vijeće je glasovanjem sa 14 glasova „ZA“, nitko nije glasovao „PROTIV“, te uz 2 glasa „UZDRŽANA“ usvojilo u predloženom tekstu Odluku o davanju suglasnosti na Odluku o izmjeni i dopuni Pravilnika o plaćama i drugim primanjima zaposlenika u Centru za kulturu Sigmund Romberg čiji tekst prileži ovom Zapisniku i čini njegov sastavni dio.

Točka 9.

Razmatranje Izvješća o provedbi Plana gospodarenja otpadom Grada Belišća u 2017. godini

Izvjestitelj ove točke dnevnog reda bio je gradonačelnik D. Burić koji je istu ukratko obrazložio. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem jednoglasno (sa 16 glasova “ZA) usvojilo u predloženom tekstu Izvješće o provedbi Plana gospodarenja otpadom Grada Belišća u 2017. godini čiji tekst prileži ovom Zapisniku i čini njegov sastavni dio.

Točka 10.

Razmatranje Izvješća o radu davatelja javne usluge sukladno čl. 32. st.5. Zakona o održivom gospodarenju otpadom

Izvjestiteljica ove točke dnevnog reda bila je direktorica tvrtke Kombel d.o.o. Marina Novoselnik koja je istu ukratko obrazložila. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem jednoglasno (sa 16 glasova “ZA) usvojilo u predloženom tekstu Izvješće o radu davatelja javne usluge sukladno čl. 32. st.5. Zakona o održivom gospodarenju otpadom čiji tekst prileži ovom Zapisniku i čini njegov sastavni dio.

Točka 11.

Razmatranje Izvješća iz nadležnosti Upravnog odjela za prostorno planiranje i gospodarstvo:

a) Izvješće o izvršenju Programa korištenja sredstava ostvarenih od prodaje, zakupa i koncesije državnog poljoprivrednog zemljišta te od naknade za promjenu namjene poljoprivrednog zemljišta u 2017. godini

b) Izvješće o izvršenju Programa gradnje objekata i uređaja komunalne infrastrukture za 2017. godinu

Izvjestiteljica ove točke dnevnog reda bila je pročelnica Lj. Žigić koja je istu ukratko obrazložila. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem:

a) jednoglasno (sa 16 glasova „ZA“) usvojilo u predloženom tekstu Izvješće o izvršenju Programa korištenja sredstava ostvarenih od prodaje, zakupa i koncesije državnog poljoprivrednog zemljišta te od naknade za promjenu namjene poljoprivrednog zemljišta u 2017. godini,

b) jednoglasno (sa 16 glasova „ZA“) usvojilo u predloženom tekstu Izvješće o izvršenju Programa gradnje objekata i uređaja komunalne infrastrukture za 2017. godinu.

Tekstovi gore navedenih Izvješća prileže ovom Zapisniku i čine njegov sastavni dio.

Točka 12.

Razmatranje Izvješća iz nadležnosti Upravnog odjela za komunalno - stambene djelatnosti i uređenje naselja:

a) Zaključak o usvajanju Izvješća o izvršenju Programa održavanja komunalne infrastrukture u Gradu Belišću za 2017. god.

b) Zaključak o usvajanju Izvješća o izvršenju Programa održavanja nerazvrstanih cesta grada Belišća (prigradska naselja) za 2017. godinu

c) Zaključak o usvajanju Izvješća o izvršenju Programa tekućeg i investicijskog održavanja objekata i uređaja komunalne infrastrukture u 2017. godini s projekcijama za 2018. i 2019. godinu

d) Zaključak o usvajanju Izvješća o izvršenju Programa upravljanja stanovima i stambenim objektima u vlasništvu Grada Belišća za 2017. godinu

Izvjestiteljica ove točke dnevnog reda bila je pročelnica K. Budimir Varžić koja je istu ukratko obrazložila. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem:

a) jednoglasno (sa 16 glasova „ZA“) usvojilo u predloženom tekstu Zaključak o usvajanju Izvješća o izvršenju Programa održavanja komunalne infrastrukture u Gradu Belišću za 2017. god.,

b) jednoglasno (sa 16 glasova „ZA“) usvojilo u predloženom tekstu Zaključak o usvajanju Izvješća o izvršenju Programa održavanja nerazvrstanih cesta grada Belišća (prigradska naselja) za 2017. godinu,

c) jednoglasno (sa 16 glasova „ZA“) usvojilo u predloženom tekstu Zaključak o usvajanju Izvješća o izvršenju Programa tekućeg i investicijskog održavanja objekata i uređaja komunalne infrastrukture u 2017. godini s projekcijama za 2018. i 2019. godinu,

d) jednoglasno (sa 16 glasova „ZA“) usvojilo u predloženom tekstu Zaključak o usvajanju Izvješća o izvršenju Programa upravljanja stanovima i stambenim objektima u vlasništvu Grada Belišća za 2017. godinu.

Tekstovi gore navedenih Zaključaka prileže ovom Zapisniku i čine njegov sastavni dio.

Točka 13.

Razmatranje Izvješća iz nadležnosti Upravnog odjela za društvene djelatnosti:

a) Zaključak o usvajanju Izvješća o izvršenju Programa javnih potreba u području predškolskog odgoja, školstva i obrazovanja grada Belišća za 2017. godinu s projekcijama za 2018. i 2019. godinu

b) Zaključak o usvajanju Izvješća o izvršenju Programa javnih potreba u kulturi grada Belišća za 2017. godinu s projekcijama za 2018. i 2019. godinu

c) Zaključak o usvajanju Izvješća o izvršenju Programa javnih potreba u tehničkoj kulturi i informatici grada Belišća za 2017. godinu s projekcijama za 2018. i 2019. godinu

d) Zaključak o usvajanju Izvješća o izvršenju Programa javnih potreba u sportu grada Belišća za 2017. godinu s projekcijama za 2018. i 2019. godinu

e) Zaključak o usvajanju Izvješća o izvršenju Programa javnih potreba socijalne skrbi i zdravstva u gradu Belišću za 2017. godinu s projekcijama za 2018. i 2019. godinu

Izvjestiteljica ove točke dnevnog reda bila je pročelnica A. Andrašek Barić koja je istu ukratko obrazložila. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem:

a) jednoglasno (sa 16 glasova „ZA“) usvojilo u predloženom tekstu Zaključak o usvajanju Izvješća o izvršenju Programa javnih potreba u području predškolskog odgoja, školstva i obrazovanja grada Belišća za 2017. godinu s projekcijama za 2018. i 2019. godinu,

b) jednoglasno (sa 16 glasova „ZA“) usvojilo u predloženom tekstu Zaključak o usvajanju Izvješća o izvršenju Programa javnih potreba u kulturi grada Belišća za 2017. godinu s projekcijama za 2018. i 2019. godinu,

c) jednoglasno (sa 16 glasova „ZA“) usvojilo u predloženom tekstu Zaključak o usvajanju Izvješća o izvršenju Programa javnih potreba u tehničkoj kulturi i informatici grada Belišća za 2017. godinu s projekcijama za 2018. i 2019. godinu,

d) jednoglasno (sa 16 glasova „ZA“) usvojilo u predloženom tekstu Zaključak o usvajanju Izvješća o izvršenju Programa javnih potreba u sportu grada Belišća za 2017. godinu s projekcijama za 2018. i 2019. godinu,

e) jednoglasno (sa 16 glasova „ZA“) usvojilo u predloženom tekstu Zaključak o usvajanju Izvješća o izvršenju Programa javnih potreba socijalne skrbi i zdravstva u gradu Belišću za 2017. godinu s projekcijama za 2018. i 2019. godinu.

Tekstovi gore navedenih Zaključaka prileže ovom Zapisniku i čine njegov sastavni dio.

Točka 14.

Razmatranje prijedloga Izvršenja Proračuna grada Belišća za razdoblje od 1. siječnja do 31. prosinca 2017. godine

Na početku ove točke dnevnog reda predsjednik Vijeća je pozvao Odbor za financije i proračun da podnesu izvješće po ovoj problematici, na što se u ime gore navedenog Odbora očitovao njegov predsjednik M. Zamaklar rekavši da je Odbor na svojoj 6. sjednici održanoj 26. ožujka razmatrao ovu problematiku te da je glasovanjem sa 2 glasa “ZA”, nitko nije glasovao “PROTIV”, te uz 1 glas “UZDRŽAN” predložio Gradskom vijeću usvajanje u predloženom tekstu Izvršenje Proračuna za gore navedeno razdoblje. Nakon toga je izvjestitelj po ovoj točki bio gradonačelnik D. Burić koji je istu ukratko obrazložio rekavši pri tome da je zadovoljan realiziranom godinom koja je i motivirajuća za naredno razdoblje. Ukupni prihodi i primici Grada za 2017. godinu su 45.215.313,00 kuna, ukupni rashodi i izdaci su 40.157.871,00 kuna, tako da višak prihoda i primitaka iznosi 5.057.442,00 kuna. Nakon podnijetog obrazloženja nije bilo prijavljenih sudionika za raspravu pa je potom Gradsko vijeće glasovanjem sa 13 glasova “ZA, nitko nije glasovao “PROTIV”, te uz 3 glasa “UZDRŽANO”, usvojilo u predloženom tekstu Izvršenje Proračuna grada Belišća za razdoblje od 1. siječnja do 31. prosinca 2017. godine čiji tekst prileži ovom Zapisniku i čine njegov sastavni dio.

Točka 15.

Razmatranje Izvješća o radu Gradonačelnika i Gradske uprave grada Belišća za razdoblje od 1. srpnja do 31. prosinca 2017. godine

Izvjestitelj ove točke dnevnog reda bio je gradonačelnik D. Burić koji je istu ukratko obrazložio rekavši da se nastojalo da Izvješće bude kratko, a sadržaji aktivnosti u njemu obimni. Nakon podnijetog obrazloženja otvorena je rasprava u kojoj se za riječ javila vijećnica M. Ilić rekavši da podnosi konstataciju koja se temelji na odluci svih članova GO HSU-a koji su pohvalili rad svih službenika i pročelnika Gradske uprave na čelu s gradonačelnikom na uspješnom radu u 2017. godini, usprkos malom broju djelatnika, s nadom da će se uspješan rad nastaviti i u narednom razdoblju. Nakon održane rasprave Gradsko vijeće je glasovanjem s 13 glasova „ZA“, nitko nije glasovao „PROTIV“, te uz 3 glasa „UZDRŽANA“, usvojilo u predloženom tekstu Izvješće o radu Gradonačelnika i Gradske uprave grada Belišća za razdoblje od 1. srpnja do 31. prosinca 2017. godine čiji tekst prileži ovom Zapisniku i čine njegov sastavni dio.

Točka 16.

Razmatranje prijedloga i usvajanje Odluke o određivanju statusa javnog dobra u općoj uporabi na katastarskoj čestici 489/2 k.o. Belišće u vlasništvu Grada Belišća

Na početku ove točke dnevnog reda gradonačelnik D. Burić je zahvalio vijećnici M. Ilić na riječima potpore po prethodnoj točki dnevnog reda jer su članovi GO HSU-a prepoznali rad Gradske uprave, a sam gradonačelnik je kao čovjek zahvalan svim djelatnicima na njihovom trudu i zalaganju ne vodeći pri tome brigu o radnom vremenu. Nakon toga je gradonačelnik kao izvjestitelj ukratko obrazložio gore navedeni prijedlog Odluke rekavši da je ova točka motivirana zamolbom jednog našeg sugrađanina pa moli da se ista i prihvati. Nakon podnijetog obrazloženja nije bilo prijavljenih sudionika za raspravu, pa je potom Gradsko vijeće glasovanjem jednoglasno (sa 16 glasova „ZA“) usvojilo u predloženom tekstu Odluku o određivanju statusa javnog dobra u općoj uporabi na katastarskoj čestici 489/2 k.o. Belišće u vlasništvu Grada Belišća čiji tekst prileži ovom Zapisniku i čine njegov sastavni dio.

Točka 17.

Razmatranje prijedloga i usvajanje 2. izmjena i dopunaPrograma gradnje objekata i uređaja komunalne infrastrukture za 2018. godinu s projekcijama za 2019. i 2020. godinu

Izvjestitelj ove točke dnevnog reda bio je gradonačelnik D. Burić koji je istu ukratko obrazložio. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem jednoglasno (sa 16 glasova “ZA) usvojilo u predloženom tekstu 2. izmjene i dopunePrograma gradnje objekata i uređaja komunalne infrastrukture za 2018. godinu s projekcijama za 2019. i 2020. godinu čiji tekst prileži ovom Zapisniku i čini njegov sastavni dio.

Točka 18.

Razmatranje prijedloga i usvajanje Odluke o II. izmjenama i dopunama Programa tekućeg i investicijskog održavanja objekata i uređaja komunalne infrastrukture u 2018. godini s projekcijama za 2019. i 2020. godinu

Izvjestiteljica ove točke dnevnog reda bila je pročelnica K. Budimir Varžić koja je istu ukratko obrazložila. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem jednoglasno (sa 16 glasova „ZA“) usvojilo u predloženom tekstu Odluku o II. izmjenama i dopunama Programa tekućeg i investicijskog održavanja objekata i uređaja komunalne infrastrukture u 2018. godini s projekcijama za 2019. i 2020. godinu čiji tekst prileži ovom Zapisniku i čini njegov sastavni dio.

Točka 19.

Razmatranje prijedloga i usvajanje:

a) Odluke o stavljanju izvan snage Odluke o zaduživanju Grada Belišća u 2018. godini kod

Privredne banke d.d. Zagreb za financiranje EU projekta “Rekonstrukcija nerazvrstane ceste - cesta br.1 u Bistrincima”

b) Odluke o stavljanju izvan snage Odluke o zaduživanju Grada Belišća u 2018. godini kod

Privredne banke d.d. Zagreb za financiranje realizacije vlastitih projekata komunalne

infrastrukture.

Izvjestitelj ove točke dnevnog reda bio je gradonačelnik D. Burić koji je istu ukratko obrazložio. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem:

a) sa 13 glasova „ZA“, nitko nije glasovao „PROTIV“, te uz 3 glasa „UZDRŽANO“ usvojilo u predloženom tekstu Odluku o stavljanju izvan snage Odluke o zaduživanju Grada Belišća u 2018. godini kod Privredne banke d.d. Zagreb za financiranje EU projekta “Rekonstrukcija nerazvrstane ceste - cesta br.1 u Bistrincima”,

b) sa 13 glasova „ZA“, nitko nije glasovao „PROTIV“, te uz 3 glasa „UZDRŽANO“ usvojilo u predloženom tekstu Odluku o stavljanju izvan snage Odluke o zaduživanju Grada Belišća u 2018. godini kod Privredne banke d.d. Zagreb za financiranje realizacije vlastitih projekata komunalne infrastrukture.

Tekstovi gore navedenih Odluka prileže ovom Zapisniku i čine njegov sastavni dio.

Točka 20.

Razmatranje prijedloga i usvajanje:

a) Odluke o zaduživanju Grada Belišća u 2018. godini kod Privredne banke d.d. Zagreb za

projekt “Rekonstrukcija nerazvrstane ceste - cesta br.1 u Bistrincima”(Projekt iz Mjere 07, Podmjera 7.2., Operacije 7.2.2.”Ulaganja u građenje nerazvrstanih cesta”)

b) Odluke o zaduživanju Grada Belišća u 2018. godini kod Privredne banke d.d. Zagreb za

financiranje realizacije vlastitih projekata komunalne infrastrukture

c) Odluke o zaduživanju Grada Belišća u 2018. godini kod Privredne banke d.d. Zagreb za

projekt “Izgradnja gradskog stadiona u Belišću

Izvjestitelj ove točke dnevnog reda bio je gradonačelnik D. Burić koji je istu ukratko obrazložio. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem:

a) sa 13 glasova „ZA“, nitko nije glasovao „PROTIV“, te uz 3 glasa „UZDRŽANO“ usvojilo u predloženom tekstu Odluku o zaduživanju Grada Belišća u 2018. godini kod Privredne banke d.d. Zagreb za projekt “Rekonstrukcija nerazvrstane ceste - cesta br.1 u Bistrincima”(Projekt iz Mjere 07, Podmjera 7.2., Operacije 7.2.2.”Ulaganja u građenje nerazvrstanih cesta”),

b) sa 13 glasova „ZA“, nitko nije glasovao „PROTIV“, te uz 3 glasa „UZDRŽANO“ usvojilo u predloženom tekstu Odluku o zaduživanju Grada Belišća u 2018. godini kod Privredne banke d.d. Zagreb za financiranje realizacije vlastitih projekata komunalne infrastrukture,

c) sa 13 glasova „ZA“, nitko nije glasovao „PROTIV“, te uz 3 glasa „UZDRŽANO“ usvojilo u predloženom tekstu Odluku o zaduživanju Grada Belišća u 2018. godini kod Privredne banke d.d. Zagreb za projekt “Izgradnja gradskog stadiona u Belišću.

Tekstovi gore navedenih Odluka prileže ovom Zapisniku i čine njegov sastavni dio.

Točka 21.

Razmatranje prijedloga i usvajanje:

1. Drugih izmjena i dopuna Proračuna grada Belišća za 2018. godinu s projekcijama za 2019. i 2020. godinu

b) Odluke o Drugim izmjenama i dopunama Odluke o izvršavanju Proračuna grada Belišća za 2018. godinu

Na početku ove točke dnevnog reda predsjednik Vijeća je pozvao Odbor za financije i proračun da se očituju po ovoj problematici, na što se u ime gore navedenog Odbora očitovao njegov predsjednik M. Zamaklar rekavši da je Odbor na svojoj 6. sjednici održanoj 26. ožujka razmatrao ovu problematiku te da je glasovanjem sa 2 glasa “ZA”, nitko nije glasovao “PROTIV”, te uz 1 glas “UZDRŽAN”, predložio Gradskom vijeću da isto usvoji u predloženom tekstu gore navedene akte pod a) i b).

Nakon očitovanja Odbora za financije i proračun izvjestitelj ove točke dnevnog reda bio je gradonačelnik D. Burić koji je istu ukratko obrazložio. Nakon podnijetog obrazloženja nije bilo prijavljenih sudionika za raspravu pa je potom Gradsko vijeće glasovanjem:

a) sa 13 glasova „ZA“, nitko nije glasovao „PROTIV“, te uz 3 glasa „UZDRŽANO“, usvojilo u predloženom tekstu Druge izmjene i dopune Proračuna grada Belišća za 2018. godinu s projekcijama za 2019. i 2020. godinu,

b) sa 13 glasova „ZA“, nitko nije glasovao „PROTIV“, te uz 3 glasa „UZDRŽANO“, usvojilo u predloženom tekstu Odluku o Drugim izmjenama i dopunama Odluke o izvršavanju Proračuna grada Belišća za 2018. godinu.

Tekstovi gore navedenih akata prileže ovom Zapisniku i čine njegov sastavni dio.

Točka 22.

Razmatranje prijedloga i usvajanje Odluke o uvjetima prodaje robe i usluga putem pokretne prodaje na području Grada Belišća

Izvjestiteljica ove točke dnevnog reda bila je pročelnica K. Budimir Varžić koja je istu ukratko obrazložila prema priloženom prijedlogu gore navedene Odluke. Nakon podnijetog obrazloženja otvorena je rasprava u kojoj su sudjelovali:

1. vijećnik D. Anočić koji je rekao da pozdravlja inicijativu da se uvede red u ovo područje. Pretpostavlja da se po ovoj problematici najvećim dijelom radi o prodaji hrane, a postavlja upit da li se vodio razgovor sa suprotnom stranom, odnosno bilo kome na području Grada koja to može shvatiti kao nelojalnu konkurenciju, te pretpostavlja da se vodilo računa da se ne dovedu u nepovoljan položaj one koji nisu u mogućnosti prodavati putem pokretne trgovine.

2. na izlaganje vijećnika D. Anočića očitovala se izvjestiteljica K. Budimir Varžić rekavši da je ova problematika regulirana Zakonom o trgovini te da mi nismo izumili nikakvu “toplu vodu”. Ova Odluka je najviše namjenjena staračkim domaćinstvima koji nisu u mogućnosti ići u trgovine u Valpovo, Belišće ili neko drugo mjesto, i tu nije riječ o npr. prodaji televizora, bijele tehnike ili slično već je riječ uglavnom o prodaji prehrambenih proizvoda.

3. gradonačelnik D. Burić koji je rekao da se ova problematika radila prema pisanom prigovoru jednog gospodarskog subjekta na konkurenciju, pa se odlučilo pravno urediti ovo područje s napomenom da je uvedena minimalna naknada za korištenje javnih površina.

Nakon održane rasprave Gradsko vijeće je glasovanjem jednoglasno (sa 16 glasova „ZA) usvojilo u predloženom tekstu Odluku o uvjetima prodaje robe i usluga putem pokretne prodaje na području Grada Belišća čiji tekst prileži ovom Zapisniku i čini njegov sastavni dio.

Točka 23.

Razmatranje prijedloga i usvajanje Odluke o davanju suglasnosti tvrtki Hidrobel d.o.o. za vodne usluge za korištenje financijskih sredstava prihoda od naknade za razvoj na području aglomeracije grada Belišća

Izvjestitelj ove točke dnevnog reda bio je direktor tvrtke Hidrobel d.o.o. A. Bičak koji je istu ukratko obrazložio. Nakon podnijetog obrazloženja nije bilo prijavljenih sudionika za raspravu pa je Gradsko vijeće glasovanjem jednoglasno (sa 16 glasova „ZA“) usvojilo u predloženom tekstu Odluku o davanju suglasnosti tvrtki Hidrobel d.o.o. za vodne usluge za korištenje financijskih sredstava prihoda od naknade za razvoj na području aglomeracije grada Belišća čiji tekst prileži ovom Zapisniku i čini njegov sastavni dio.

Na kraju ove sjednice gradonačelnik D. Burić je najavio iduću sjednicu Gradskog vijeća za 20.04., a svečanu sjednicu Gradskog vijeća za 30.04. tekuće godine.

S obzirom da je dnevni red iscrpljen, predsjednik Gradskog vijeća je zaključio rad sjednice u 19,00 sati.

Zapisnik načinio Predsjednik Gradskog vijeća:

savj za lok. samoupravu Dario Fletko, mag.ing.comp.

Ivan Paloh, dipl. iur.